Roofman: Ένας Τίμιος Κλέφτης

Το Roofman: Ένας Τίμιος Κλέφτης () είναι Αμερικανική αστυνομική ταινία του 2025 σε σκηνοθεσία του Ντέρεκ Σίανφρανς. Είναι βασισμένη στην ζώη του Τζέφρι Μάντσεστερ, τον οποίο υποδύεται ο Τσάνινγκ Τέιτουμ, ο οποίος λήστευε καταστήματα McDonald's τρυπώνοντας από τις στέγες του. Στην ταινία, επίσης, πρωταγωνιστούν οι Κίρστεν Ντανστ, ΛαΚιν Στάνφιλντ, Τζούνο Τεμπλ και Πίτερ Ντίνκλατζ, με τους Μπεν Μέντελσον, Ούζο Αντούμπα και Τζίμι Ο. Γιανγκ να εμφανίζονται σε δευτερεύοντες ρόλους.

Το Roofman: Ένας Τίμιος Κλέφτης έκανε παγκόσμια πρεμιέρα στο Διεθνές Φεστιβάλ Κινηματογράφου του Τορόντο του 2025 στις 6 Σεπτεμβρίου 2025 και κυκλοφόρησε στις Ηνωμένες Πολιτείες στις 10 Οκτωβρίου 2025 από την Paramount Pictures. Η ταινία έλαβε θετικές κριτικές και συγκέντρωσε $34 εκατομμύρια παγκοσμίως.

Ηθοποιοί και χαρακτήρες
 Τσάνινγκ Τέιτουμ ως Τζέφρι Μάντσεστερ / "Τζον Ζορν", πρώην υπαξιωματικού του Στρατού Ξηράς των ΗΠΑ που έγινε εγκληματίας
 Κίρστεν Ντανστ ως Λι Γουέινσκοτ, υπάλληλος του Toys "R" Us, ανύπαντρη μητέρα και ερωτικό ενδιαφέρος του Τζέφρι
 ΛαΚιθ Στάνφιλντ ως Στιβ, φίλος του Τζέφρι και πρώην λοχίας, που πλέον διευθύνει μία επιχείρηση ψεύτικων ταυτοτήτων
 Τζούνο Τεμπλ ως Μισέλ, κοπέλα του Στιβ
 Πίτερ Ντίνκλατζ ως Μιτς, υπεύθυνος του καταστήματος Toys "R" Us 
 Μπεν Μέντελσον ως Ρον Σμιθ, πάστορας στην εκκλησία της Λι
 Ούζο Αντόυμπα ως Αϊλίν Σμιθ, σύζυγος του Ρον
 Έμορι Κοέν ως Ότις, υπάλληλος του Toys "R" Us 
 Μέλονι Ντίαζ ως Ταλάνα, πρώην σύζυγος του Τζεφ
 Μόλι Πράις ως Λοχίας Κάθριν Σάιμραϊφ, αστυνομικός που ηγείται στην καταδίωξη του Τζέφρι
 Λίλι Κόλιας ως Λίντσεϊ Γουέινσκοτ, μεγαλύτερη κόρη της Λι
 Κένεντι Μόγιερ ως Ντι Γουέινσκοτ, μικρότερη κόρη της Λι
 Αλίσα Μαρί Πίρσον ως Μπέκι, κόρη του Τζέφρι
 Τόνι Ρεβολόρι ως Ντουάν, υπεύθυνος ενός από τα McDonald's που ληστεύει ο Τζέφρι
 Κάθριν Στάμας ως Κάμι, μία από τις εκκλησιαζόμενες που συναντά για πρώτη φορά τον Μάντσεστερ
 Τζίμι Ο. Γιανγκ ως πωλητής μεταχειρισμένων αυτοκινήτων
 Πάνκι Τζόνσον ως μία αστυνομικός

Αρκετοί άνθρωποι που αναμείχθηκαν στην αληθινή ιστορία του Τζέφρι Μάντσεστερ κάνουν εμφανίσεις cameo στην ταινία. Ο Τσαρλς Κάμινγκς, που οδηγούσε το φορτηγό που χρησιμοποίησε ο Μάντσεστερ για να δραπετεύσει από την φυλακή, εμφανίζεται ως ο ίδιος οδηγός φορτηγού, η Κάθριν Σάιμραϊφ, η αστυνομικός που συνέλαβε τον Μάντσεστερ, εμφανίζεται ως μία συνταξιοδοτημένη αστυνομικός σε μία εκδήλωση της εκκλησίας, η Λι Μουρ, πρώην Γουέινσκοτ, εμφανίζεται ως μία φύλακας διασταύρωσης, ο Ρον Σμιθ, ο πάστορας του Γουέινσκοτ, εμφανίζεται ως ένας υπάλληλος ενεχυροδανειστήριου και ο Κρις Κίμπελ, ένας αστυνομικός της SWAT, εμφανίζεται ως ένας από τους αστυνομικούς που ανακαλύπτουν την κρυψώνα του Μάντσεστερ.

Παραγωγή
Η ταινία ανακοινώθηκε τον Φεβρουάριο του 2024 με τον Ντέρεκ Σίανφρανς ως σκηνοθέτη σε σενάριο που έγαψε ο ίδιος μαζί με τον Κιρτ Γκαν. Το σενάριο βασίστηκε σε ένα προηγούμενο σενάριο των Ντέιβιντ Στίβενς και Πίτερ Πέτρουτσι. Οι Ντίλαν Σέλερς και Κρις Πάρκερ ανέλαβαν την παραγωγή μέσω της εταιρείας παραγωγής Limelight μαζί με τους Τζέιμι Πάτρικοφ και Λινέτ Χάουελ Τέιλορ. Ο Τσάνινγκ Τέιτουμ ανακοινώθηκε ως πρωταγωνιστής. Οι Μπεν Μέντελσον και Κίρστεν Ντανστ προστέθηκαν στο καστ τον Σεπτέμβριο του 2024. Τον Οκτώβριο του 2024, η Miramax εξασφάλισε τα δικαιώματα διανομής της ταινίας, με την πατρική εταιρεία, Paramount Pictures, να αναλαμβάνει την διανομή εκ μέρους της στις Ηνωμένες Πολιτείες και το Ηνωμένο Βασίλειο με την Aperture Media Partners να αναλαμβάνει την χρηματοδότηση και την FilmNation Entertainment να χειρίζεται τις διεθνείς πωλήσεις. Οι Πίτερ Ντίνκλατζ, Ούζο Αντόυμπα, Τζούνο Τεμπλ, ΛαΚιθ Στάνφιλντ, Μόλι Πράις, Μέλονι Ντίαζ, Λίλι Κόλιας, Έμορι Κοέν και Τόνι Ρεβολόρι εντάχθηκαν στο καστ].

Τα γυρίσματα ξεκίνησαν στις 24 Οκτωβρίου 2024 στην Γκαστόνια της Βόρειας Καρολίνα και ολοκληρώθηκαν στις 12 Δεκεμβρίου 2024. Ο κινηματογραφιστής Άντρι Παρές γύρισε την ταινία σε 35mm, σημαίνοντας την δεύτερη συνεργασία του με τον Σίανφρανς. Μερικές από τις τοποθεσίες γυρισμάτων περιλαμβάνουν το Πάρκο Ελευθερίας, τις Φυλακές της κομητείας Μέκλενμπουργκ και το Δικαστήριο της κομητείας Γκαστόν. Ο Τζιμ Χέλτον ανέλαβε το μοντάζ της ταινίας. Ο Κρίστοφερ Μπέαρ συνέθεσε την μουσική της ταινίας.

Κυκλοφορία
Το Roofman: Ένας Τίμιος Κλέφτης έκανε την παγκόσμια πρεμιέρα του στο Διεθνές Φεστιβάλ Κινηματογράφου του Τορόντο 2025 στις 6 Σεπτεμβρίου 2025. Κυκλοφόρησε στις Ηνωμένες Πολιτείες στις 10 Οκτωβρίου 2025, αφού μετακινήθηκε από την αρχική ημερομηνία κυκλοφορίας, τις 3 Οκτωβρίου 2025.

 Παραπομπές 

 Εξωτερικοί σύνδεσμοι 



Κατηγορία:Ταινίες του 2025
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές αστυνομικές δραματικές ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες γυρισμένες στη Βόρεια Καρολίνα
Κατηγορία:Ταινίες τοποθετημένες στο 2000
Κατηγορία:Ταινίες παραγωγής FilmNation Entertainment
Κατηγορία:Ταινίες παραγωγής Miramax Films
Κατηγορία:Ταινίες παραγωγής Paramount Pictures